**Z** **Á P I S N I C A**

napísaná z 11. zasadnutia Obecného zastupiteľstva v Pobedime,

 konaného dňa 29. apríla 2024 o 17.30 hodine v zasadacej miestnosti OcÚ Pobedim.

**P r í t o m n í :**

Mgr. Andrea Augustínová - starostka obce, Martin Piškula – zástupca starostky obce, Rastislav Čop, Mária Desátová, Gabriel Havrlent, Ing. Juraj Lednický, Ing. Ladislav Melicher, Eva Pogranová, Gabriela Kamenská – pracovníčka obce, Elena Ferancová, Ľuboš Kollár, Veronika Benovičová. Martina Lauková

**O s p r a v e d l n e n í :** Elena Cagalová, Ing. Lenka Miklovičová, Ing. Anna Dekanová – hlavná kontrolórka obce

**Program:**

1. Otvorenie zasadnutia
2. Kontrola plnenia uznesení
3. Podnety občanov
4. Interpelácie
5. Upozornenie prokurátora
6. Informácie starostu
7. Rôzne
8. Záver

**Bod 1/ Otvorenie zasadnutia**

Starostka obce, Mgr. Andrea Augustínová, otvorila 11. zasadnutie Obecného zastupiteľstva v Pobedime o 17.30 hod. v zasadacej miestnosti OcÚ Pobedim, privítala prítomných hostí a skonštatovala, že je prítomných 7 poslancov, takže zastupiteľstvo je uznášania schopné. Návrh programu zasadnutia OZ bol zverejnený na úradnej tabuli obce, ako aj na webovej stránke obce, zároveň každému poslancovi bol doručený spolu s pozvánkou. Vedením zápisnice bola poverená Gabriela Kamenská, za overovateľov boli určení poslanci Eva Pogranová a Rastislav Čop. Program zasadnutia bol jednohlasne schválený prítomnými poslancami.

**U z n e s e n i e č. 104**

Obecné zastupiteľstvo v P o b e d i m e

a) **s c h v a ľ u j e** predložený program 11. zasadnutia OZ.

|  |  |  |
| --- | --- | --- |
| **Hlasovanie** **Uzn. č. 104/2024** | **Počet** | **Mená poslancov** |
| Za: | 7 | R. Čop, G. Havrlent, M. Desátová, Ing. J. Lednický, Ing. Ladislav Melicher, M. Piškula, E. Pogranová |
| Proti: | 0 |  |
| Zdržali sa: | 0 |  |
| Neprítomní: | 2 | E. Cagalová, Ing. L. Miklovičová |
| Nehlasovali: | 0 |  |

Uznesenie **bolo** /~~nebolo~~ schválené

**Mgr. Andrea Augustínová, starostka obce ..............................................**

**Bod 2/ Kontrola plnenia uznesení**

Na 10. zasadnutí OZ, ktoré sa konalo 13. marca 2024 bolo predložených 12 uznesení : Uzn. č. 92 - 103. Starostka obce prečítala postupne konkrétne uznesenia, ako aj ich plnenie. Prehľad o  plnení uznesení tvorí prílohu zápisnice.

**Bod 3/ Podnety občanov**

Podnety občanov tlmočili:

* E. Pogranová – opätovne nebezpečná križovatka - zákruta smerom od Svadobky na Kútnarskú ulicu a smer Podolie, aj napriek výzvam tam parkujú autá, cesta je značne zúžená a zákruta neprehľadná
* starostka obce – obec nemá správny orgán, bolo navrhnuté riešenie SÚS v Novom Meste nad Váhom, poslanci vyjadrili nesúhlasné stanovisko
* M. Desátová – v akom štádiu je obecná kanalizácia?
* starostka obce - vybudovanie našej kanalizácie záleží od realizácie kanalizácie v susednej Hornej Strede, na ktorú sa máme v pláne napojiť
* G. Havrlent – v akom štádiu je výstavba obytnej zóny Selanky?
* starostka obce - toto je súkromný projekt; momentálne nevieme, v akom štádiu je výstavba
* starostka obce – tlmočila požiadavky občanov na odstránenie stromov z cintorína, avšak obec aktuálne neuvažuje o vypiľovaní – stromy zabezpečujú tieň a celkový dizajn cintorína
* Ľuboš Kollár – priblížil svoj zámer v rámci tzv. Zákostolnej ulice (oproti budovy OcÚ) vysporiadať pozemky pod cestou, a to formou kúpnej zmluvy previesť pozemky všetkých majiteľov pozemkov pod cestou na obec Pobedim; zatiaľ sa mu podarilo získať súhlas od cca polovice vlastníkov, ďalší ešte uvažujú. P. Kollár má v pláne dať vypracovať zmluvy právnikovi, bude potrebné zaplatiť vklad na kataster, čo bude finančne nákladné. Predniesol dotaz, či by bolo zo strany obce možné finančne napomôcť pri zabezpečení všetkých týchto právnych úkonov, v prípade, že by majitelia prenechali pozemky obci za 1€ za pozemok.
* Starostka obce odpovedala, že momentálne obec nemá finančné prostriedky na zabezpečenie všetkých právnych úkonov, ani na opravu cesty, ktorá aktuálne ani nie je obecná a dokonca nespĺňa ani atribút miestnej komunikácie (zákonom daná šírka komunikácie + zelený pás).
* P. Kollár navrhuje pre potenciálnych stavebníkov v tejto rozvojovej lokalite zabezpečiť prijatie VZN o miestnom poplatku za rozvoj, vďaka ktorému by obec nadobudla fin. prostriedky na opravu cesty, prípadne ďalšie potrebné opravy.
* Poslanec G. Havrlent žiada doručiť od p. Kollára nejaké podklady o vlastníkoch pozemkov pod cestou, na základe ktorých by vedel občanov usmerniť, keď sa budú poslancov pýtať, a následne by obecné zastupiteľstvo vydalo stanovisko.

**Bod 4/ Interpelácie**

Neboli vznesené.

**Bod 5/ Upozornenie prokurátora**

Starostka obce informovala poslancov o doručenom upozornení prokurátora. Upozornenie prokurátora, ako aj ďalšie doručené dokumenty boli poslancom zaslané vopred. Následne poslanci hlasovali.

**U z n e s e n i e č. 105**

Obecné zastupiteľstvo v P o b e d i m e

a) **b e r i e n a  v e d o m i e** upozornenie prokurátora č. Pd 30/24/3304-2 zo dňa 29.2.2024, týkajúce sa protestu prokurátora č. Pd 82/23/3304-2 zo dňa 8.8.2023, ktorému bolo vyhovené dňa 13.3.2024 uznesením č. 97/2024.

|  |  |  |
| --- | --- | --- |
| **Hlasovanie** **Uzn. č. 105/2024** | **Počet** | **Mená poslancov** |
| Za: | 7 | R. Čop, M. Desátová, G. Havrlent, Ing. J. Lednický, Ing. Ladislav Melicher, M. Piškula, E. Pogranová |
| Proti: | 0 |  |
| Zdržali sa: | 2 | E. Cagalová, Ing. L. Miklovičová  |
| Neprítomní: | 0 |  |
| Nehlasovali: | 0 |  |

Uznesenie **bolo** /~~nebolo~~ schválené

**Mgr. Andrea Augustínová, starostka obce ..............................................**

 **Bod 6/ Informácie starostky**

Dňa 25.4.2024 bola obci doručená ponuka na odkúpenie nehnuteľnosti – bývalá predajňa potravín od COOP Jednota, s.d. Po krátkej diskusii sa poslanci zhodli na tom, že táto budova by aj vzhľadom k nepriaznivej finančnej situácii obce nemala perspektívne využitie.

**U z n e s e n i e č. 106**

Obecné zastupiteľstvo v P o b e d i m e

1. **b e r i e n a v e d o m i e** ponuku doručenú od COOP Jednota Trenčín, s.d. na odkúpenie nehnuteľnosti bývalá predajňa potravín s.č. 434, postavená na par.č. 2, zapísané na LV č. 6 pre k.ú. Pobedim vo výmere 114m2
2. **súhlasí** s odkúpením nehnuteľnosti bývalá predajňa potravín s.č. 434, postavená na par.č. 2, zapísané na LV č. 6 pre k.ú. Pobedim vo výmere 114m2

|  |  |  |
| --- | --- | --- |
| **Hlasovanie** **Uzn. č. 106/2024** | **Počet** | **Mená poslancov** |
| Za: | 0 |  |
| Proti: | 7 | R. Čop, G. Havrlent, M. Desátová, Ing. J. Lednický, Ing. Ladislav Melicher, M. Piškula, E. Pogranová |
| Zdržali sa: | 0 |  |
| Neprítomní: | 2 | E. Cagalová, Ing. L. Miklovičová |
| Nehlasovali: | 0 |  |

Uznesenie ~~bolo~~/**nebolo** schválené

* **MŠ – prebieha vybavovanie stavebného povolenia**
* už máme vyjadrenia:
* okresný úrad – odbor starostlivosti o životné prostredie
* na úseku odpadového hospodárstva
* na úseku ochrany prírody a krajiny
* na úseku posudzovania vplyvov na životné prostredie
* na úseku ochrany ovzdušia
* na úseku štátnej vodnej správy
* Ing. Palkechová – ornitologický posudok
* Technický skúšobný ústav PN
* Trenčianske vodárne a kanalizácie, a.s.
* SPP – distribúcia, a.s.
* Krajský pamiatkový úrad Trenčín
* Okresné riaditeľstvo hasičského a záchranného zboru v Novom Meste nad Váhom
* Slovak Telekom, a.s.
* na ostatné povolenia čakáme
* **momentálne prebieha:**
* postrek buriny na chodníkoch, cestách, v kanáloch – následne zbierané a odvážané
* začala sa sezóna kosenia verejných zelených plôch v obci – priebežne sa kosí celá obec, vrátane cintorína a okolia, nádvorie bývalého MNV, roľnícky dom, zelená plocha pri zdravotnom stredisku...I. Pätnický, A. Melicher, D. Ješko, M. Piškula
* výsadba a doplnenie sadeníc do verejných kvetináčov
* bol vytvorený zoznam opráv v roľníckom dome (poslankyňa E. Pogranová) – porušená časť strechy, oplotenia, zatekanie, vlhnutie, pleseň, obnova lavíc....priebežne riešime
* prebehlo vyúčtovanie nájmu + energie za káblovú televíziu, internet Nextranet a pošta, škola už má vlastný internet + vlastné platby
* prišlo zamietnutie našej žiadosti o vyňatie časti mlyna zo zoznamu KP – do 15 dní bolo obcou poslané odvolanie
* obec pochovala občana H. Stredy Ladislava Marka – vykopanie jamy, uloženie urny, kríž a veniec, obrad vykonal p. farár Ľ. Tvrdý na našom miestnom cintoríne, zúčastnila sa starostka a pracovníci obce (spoločný hrob s rodičmi)
* na OcÚ prebehlo uvítanie detí do života narodených v rokoch 2022 a 2023 – 14 detičiek
* bola odoslaná požiadavka na vypracovanie VZN – neplatných alebo nevyhovujúcich
* prebehlo 1. stretnutie okrskovej volebnej komisie, vyžrebovaný bol predseda, podpredseda a zapisovateľka, títo sa zúčastnia školenia v Novom Meste nad Váhom
* Deň narcisov, v našej obci sa vyzbieralo 935,75 €, aktivita MS SČK – Pobedim
* Deň Zeme, zúčastnili sa žiaci a vyučujúci ZŠ s MŠ J. Hollého Pobedim a niektorí členovia JD na Slovensku v Pobedime, obec poskytla vrecia, rukavice, odvoz odpadu
* 20.4. 2024 sa uskutočnil odvoz nebezpečného odpadu na objednávku obce – vykonávateľ Marius Pedersen, a.s.
* 4.4.2024 sme si pripomenuli 79. výročie oslobodenia Pobedima (kladenie venca pri bývalom MNV)
* **plánuje sa:**
* úprava chodníka k Packete pri pošte – už vykopané, budeme dávať zatrávňovacie

 tvárnice

* oprava vjazdu do dvora zdravotného strediska (prevalený mostík, upchatý kanál)
* rekonštrukčné práce v Svadobke pokračujú – ešte treba opraviť:
* pódium
* vymeniť opony
* vymeniť stoličky (čakáme na dodanie)
* v zadnej miestnosti, v zákuskárni – sú vymenené okná, radiátor, zistili sme zatekanie – odvodové ríny sú čiastočne nefunkčné, v pláne aj vymaľovanie a výmena podlahy
* oprava všetkých radiátorov v Svadobke, aj v priestoroch OcÚ – nutná je výmena
* klimatizácia v priestoroch OcÚ
* **stavanie mája** – 30.04.2024 o 17,00 hodine pred Svadobkou za účasti DHZO - tento rok zjednodušené – nový systém, poďakovanie pracovníkovi obce I. Pätnickému za realizáciu; program – FSk Pobedimčan, deti zo ZŠ s MŠ Jána Hollého
* opakovane zateká strecha na budove KD – najmä v časti OcÚ sobášiacej miestnosti a kuchynky, nutnosť výmeny
* OcÚ – sobášiaca miestnosť – nutnosť výmeny okien a podlahy – okná značne poškodené, netesnia, pri manipulácii sa rozpadajú, z tohto dôvodu je poškodená celá miestnosť
* sezónny zber použiteľného textilu – v termíne od 13.5. do 15.5.2024– bližšie informácie sú na webovej stránke obce, pred termínom zberu budú občania informovaní obecným rozhlasom.

**Bod 7/ Rôzne**

Poslanec R. Čop poďakoval za spoluprácu všetkým poslancom za uplynulé volebné obdobia a požiadal o ukončenie poslaneckého mandátu, ktoré doručí aj v písomnej forme. Starostka rovnako poďakovala poslancovi R. Čopovi za jeho prínos.

Poslankyňa E. Pogranová informovala o ukončení funkcie kronikárky Obce Pobedim k 31.12.2024; v najbližších dňoch sa písomne zriekne predsedníctva a členstva v kultúrnej komisii; informovala aj o vzdaní sa funkcie výkonného redaktora obecných novín Pobedimčan k 31.12.2024.

**Bod 17/Záver**

Starostka poďakovala poslancom za účasť a vyhlásila 11. zasadnutie obecného zastupiteľstva za skončené.

 starostka obce:

zapisovateľka: overovatelia: